Αυτό το λήμμα αφορά το **τμήμα καλαθοσφαίρισης ανδρών** της Α.Ε.Ν.Κ..  Για τον ευρύτερο σύλλογο, δείτε: Α.Ε.Ν. Κηφισιάς.  

Η Αθλητική Ένωση Νέας Κηφισιάς (γνωστή με τη σύντμηση **Α.Ε.Ν.Κ.**) είναι ελληνικό αθλητικό σωματείο που δραστηριοποιείται στην Κηφισιά και ειδικότερα στη συνοικία των Αδαμών της Νέας Κηφισιάς. Ιδρύθηκε το Φεβρουάριο του 1994 και αγωνίζεται με χρώματα το κόκκινο, το λευκό και συμπληρωματικά το σκούρο μπλε. Το σήμα του έχει φιλοτεχνήσει ο ζωγράφος Δημήτρης Μπούτσικος.

Το **ανδρικό τμήμα καλαθοσφαίρισης** του συλλόγου δημιουργήθηκε το 1996. Αποτελεί νομικά ένα από τα ερασιτεχνικά τμήματα του συλλόγου, ενώ στο παρελθόν έχει αγωνιστεί στην Α1 Εθνική ως επαγγελματική ομάδα με την ονομασία **Κ.Α.Ε. Κηφισιά** ή **Κηφισιά B.C.**. Έδρα των τμημάτων καλαθοσφαίρισης αποτελεί το Κλειστό Γυμναστήριο Νέας Κηφισιάς «Δημήτριος Βικέλας», χωρητικότητας 300 θεατών.

Ιστορική αναδρομή
-----------------

### Στις τοπικές κατηγορίες της Ε.Σ.Κ.Α. (1996 - 2008)

Το ανδρικό τμήμα καλαθοσφαίρισης αγωνίστηκε για πρώτη φορά σε επίσημη διοργάνωση το 1996 στο Πρωτάθλημα Δ' Κατηγορίας της Ένωσης Σωματείων Καλαθοσφαίρισης Αττικής. Η πρώτη άνοδος κατηγορίας (προς τη Γ' Κατηγορία) έλαβε χώρα το 1999. Την πρώτη δεκαετία της ιστορίας της ομάδας, πρώτος προπονητής ήταν ο Νίκος Μπιλάλης.

Το πρώτο εισιτήριο του συλλόγου για τις εθνικές κατηγορίες κατακτήθηκε την αγωνιστική περίοδο 2007-08, οπότε και αναδείχθηκε Πρωταθλητής της Α' Κατηγορίας Ανδρών της Ε.Σ.Κ.Α. Στο πρωτάθλημα εκείνης της περιόδου, που είχε διάρκεια 30 αγωνιστικές, συμμετείχαν 16 ομάδες. Η ομάδα, υπό την καθοδήγηση του Ηλία Παπαθεοδώρου, ολοκλήρωσε τη χρονιά με μία μόλις ήττα, κερδίζοντας όλα τα εκτός έδρας παιχνίδια της. Μάλιστα κέρδισε με διψήφια διαφορά στα 23 από τα 29 ματς στα οποία επικράτησε του αντιπάλου της, κατά μέσο όρο με διαφορά 16 πόντων.

### Άνοδος στη Γ' και Β' Εθνική (2008 - 2011)

Την αγωνιστική περίοδο 2008-09 η ομάδα της Νέας Κηφισιάς αγωνίστηκε για πρώτη φορά σε επίπεδο εθνικών κατηγοριών και, συγκεκριμένα, εντάχθηκε στο 2ο Όμιλο Νότου της Γ' Εθνικής Κατηγορίας, στον οποίο συμμετείχαν 13 ακόμη ομάδες. Στην τελική βαθμολογική κατάταξη σημειώθηκε τριπλή ισοβαθμία μεταξύ ομάδων που συγκέντρωσαν 16 νίκες και 10 ήττες, δηλαδή του Κρόνου Αγίου Δημητρίου, της Νέας Κηφισιάς και της Α.Ε. Ψυχικού. Βάσει των επόμενων κριτηρίων κατάταξης η δεύτερη τοποθετήθηκε στον τελικό βαθμολογικό πίνακα μεταξύ των άλλων δύο και ειδικότερα στην 5η θέση.

Ήταν τελικά την επόμενη χρονιά, 2009-10, που η Α.Ε.Ν.Κ. κατάφερε να πετύχει το στόχο της ανόδου σε υψηλότερο επίπεδο. Στα πλαίσια του ίδιου Ομίλου σημείωσε 22 νίκες σε 26 αγώνες και το υψηλό αυτό ποσοστό επιτυχίας οδήγησε την ομάδα στην κατάκτηση του Πρωταθλήματος της Γ' Εθνικής.

Οι υψηλές αποδόσεις συνεχίστηκαν για την ομάδα και την επόμενη περίοδο, 2010-11, κατά την οποία το ισοζύγιο αποτελεσμάτων της στο Πρωτάθλημα της Β' Εθνικής Κατηγορίας ήταν 24 νίκες και 6 ήττες (το Πρωτάθλημα διοργανώθηκε σε κοινό Όμιλο των 16 συλλόγων). Σαν αποτέλεσμα τερμάτισε στη 2η θέση της κατάταξης λαμβάνοντας άμεσα εισιτήριο για την Α2 Εθνική. Κορυφαίος σκόρερ της χρονιάς για τη Νέα Κηφισιά αναδείχθηκε ο Σάββας Νικητάκης (380 πόντοι). Την ίδια χρονιά καταγράφεται και η πρώτη παρουσία του συλλόγου στο Κύπελλο Ελλάδος, στα πλαίσια του οποίου έδωσε τρεις αγώνες. Συγκεκριμένα στην Α' Φάση ξεπέρασε με επιτυχία το εμπόδιο των Εκπαιδευτηρίων Δούκα (53-69)  και του Λαυρίου (69-63). Τελικά γνώρισε τον αποκλεισμό στην 1η Αγωνιστική της Β' Φάσης όπου και ηττήθηκε με σκορ 91-74 από τον Ερμή Περάματος.

Καθ' όλη τη διάρκεια της τριετίας αυτής, προπονητής της ομάδας εξακολουθούσε να είναι ο Παπαθεοδώρου.

### Πρώτη θητεία στην Α2 Εθνική Κατηγορία (2011 - 2013)

#### Αγωνιστική Περίοδος 2011 - 2012

Την πρώτη χρονιά κατά την οποία η Νέα Κηφισιά δοκίμασε τις δυνάμεις της στο Πρωτάθλημα της Α2 Εθνικής, 2011-12, σε αυτό συμμετείχαν 16 σύλλογοι, δημιουργώντας ένα ανταγωνιστικό περιβάλλον. Κατά τη λήξη της αγωνιστικής περιόδου η ομάδα είχε συγκεντρώσει 17 νίκες και 13 ήττες, κάτι που της χάρισε την 5η θέση στην τελική κατάταξη.

Κορυφαίος σκόρερ της χρονιάς για λογαριασμό της ομάδας ήταν ο Σάββας Νικητάκης, ο οποίος σημείωσε 470 πόντους σε 30 αγώνες, 15,67 κατά μ.ό. Ο ίδιος αθλητής βρέθηκε και στην 4η θέση του στατιστικού πίνακα των παικτών με τα περισσότερα κλεψίματα για το σύνολο των ομάδων. Δεύτερος καλύτερος σκόρερ της ομάδας ήταν ο Φίλιππος Μοσχοβίτης με 380 πόντους σε 30 αγώνες, 12,67 κατά μ.ό.

Στο Κύπελλο Ελλάδος η ομάδα είχε δικαίωμα συμμετοχής, ωστόσο τελικά δεν αγωνίστηκε ποτέ αφού στην 1η Αγωνιστική αποσύρθηκε η αντίπαλός της, Α.Ε.Κ. ενώ στη 2η Αγωνιστική δήλωσε η ίδια η Α.Ε.Ν.Κ. αδυναμία συμμετοχής στον παιχνίδι της με τον Απόλλωνα Πατρών.

#### Αγωνιστική Περίοδος 2012 - 2013

Η αγωνιστική περίοδος 2012-13 έχει ξεχωριστή θέση στην ιστορία του συλλόγου καθώς ήταν αφενός πολύ επιτυχημένη σε Πρωτάθλημα και Κύπελλο και αφετέρου είχε σαν αποτέλεσμα την άνοδό του στην κορυφαία κατηγορία των ελληνικών πρωταθλημάτων καλαθοσφαίρισης. Στο Πρωτάθλημα της Α2 Εθνικής έλαβαν μέρος αυτή τη χρονιά 14 ομάδες σε κοινό Όμιλο. Η συγκομιδή της ομάδας ήταν 21 νίκες και 5 ήττες, κάτι που την τοποθέτησε στην κορυφή του τελικού βαθμολογικού πίνακα. Ισοβάθμισε με τα Τρίκαλα, ωστόσο βάσει των μεταξύ τους αποτελεσμάτων η Α.Ε.Ν.Κ. αναδείχθηκε Πρωταθλήτρια.

Πρώτος σκόρερ για την ομάδα και δεύτερος στο σύνολο του Πρωταθλήματος αναδείχθηκε ο Βαγγέλης Καράμπουλας που σημείωσε 490 πόντους σε 26 αγώνες, 18,84 κατά μ.ό. Επόμενος σε συνεισφορά ήταν ο Φίλιππος Μοσχοβίτης που συγκέντρωσε 325 πόντους σε 26 αγώνες, 12,5 κατά μ.ό. Ο τελευταίος ήταν και τρίτος στο στατιστικό πίνακα των ασίστ στο σύνολο της Κατηγορίας. Ο Σπύρος Διαμαντόπουλος ήρθε δεύτερος στο στατιστικό πίνακα της αξιολόγησης (0,643 σε 280 λεπτά συμμετοχής).

Στη διοργάνωση του Κυπέλλου η ομάδα επικράτησε στην πρεμιέρα της Κ.Α.Π. με σκορ 69-65  ενώ στη Β' Φάση ξεπέρασε διαδοχικά το εμπόδιο του Αρκαδικού (87-54), του Απόλλωνα Πατρών (77-73)  και του Άρη Θεσσαλονίκης (81-60). Η πορεία της Α.Ε.Ν.Κ. τερματίστηκε στους Προημιτελικούς όπου υπέστη βαρειά ήττα με σκορ 43-94 από τον Ολυμπιακό Πειραιώς.

### Άνοδος στην Α1 Εθνική Κατηγορία (2013 - 2016)

Στις 4 Ιουλίου 2013 υπογράφτηκε η νομική σύσταση της (ανδρικής) ομάδας ως Καλαθοσφαιρική Ανώνυμη Εταιρία προκειμένου να αγωνιστεί από την επόμενη περίοδο στην Α1 Εθνική Κατηγορία. Για το σκοπό αυτό συστάθηκε νέο παράλληλο Δ.Σ. με πρόεδρο το Γιώργο Βαγενά, εκπρόσωπο του βασικού χορηγού της ομάδας, της εταιρίας «Δημουλάς Ειδικά Καλώδια Α.Ε.». Η επίσημη ονομασία της ομάδας άλλαξε αρχικά σε **Κ.Α.Ε. Α.Ε.Ν.Κ.**, ενώ δύο χρόνια μετά, το καλοκαίρι του 2015, σε **Κ.Α.Ε. Κηφισιά** ή **Κηφισιά B.C.** *«με στόχο την έτι περαιτέρω προσέγγιση του αθλητικού κοινού της πόλης»*.

Επιπλέον, μετά τον προβιβασμό της στην Α1 Εθνική κρίθηκε απαραίτητη η μετακόμισή της σε κλειστό γυμναστήριο υψηλότερων προδιαγραφών, με αποτέλεσμα η ομάδα της Νέας Κηφισιάς να μετακομίσει για ένα διάστημα στο Κλειστό Γυμναστήριο Κηφισιάς «Ιωάννης Ζηρίνης» (Ζηρίνειο), χωρητικότητας 1.100 θεατών, το οποίο ανακαινίστηκε ειδικά για την περίσταση.

#### Αγωνιστική Περίοδος 2013 - 2014

Την αγωνιστική περίοδο 2013-14 η ομάδα της Κηφισιάς πραγματοποίησε δυναμικό ντεμπούτο στην Α1 Εθνική Κατηγορία (Basket League) διατηρώντας στον πάγκο της τον Ηλία Παπαθεοδώρου. Στη διάρκεια της Κανονικής Περιόδου συγκέντρωσε 14 νίκες και 12 ήττες, ολοκληρώνοντας την προσπάθειά της στην 5η θέση της βαθμολογικής κατάταξης. Με τον τρόπο αυτό εξασφάλισε την παρουσία της στη διαδικασία των Play-offs, όπου διασταυρώθηκε με τον 4ο Π.Α.Ο.Κ.. Εκεί υπέστη δύο συνεχόμενες ήττες (70-66 στη Θεσσαλονίκη, 75-79 στην Κηφισιά) με συνέπεια να τερματιστεί η πορεία της στο σημείο αυτό.

Πρώτος σκόρερ της ομάδας στην κανονική περίοδο ήταν ο Αμερικανός Τόνι Κρόκερ που σημείωσε 327 πόντους σε 20 παιχνίδια (16,35 κατά μ.ό.) ακολουθούμενος από τους Νίκο Λιακόπουλο (25 πόντοι σε 256 παιχνίδια, 10,24 κατά μ.ό.) και Δημήτρη Τσαλδάρη (25 πόντοι σε 224 παιχνίδια, 8,96 κατά μ.ό.). Πρώτος ριμπάουντερ αναδείχθηκε ο Μιχάλης Κακιούζης (125 σε 20 παιχνίδια, 6,25 κατά μ.ό.), ενώ ακολούθησε ο Αμερικανός Γκάρετ Ντάριους (120 σε 23 παιχνίδια, 5,22 κατά μ.ό.). Την πρωτιά στις ασίστ είχε ο Νίκος Λιακόπουλος (122 σε 27 παιχνίδια, 4,52 κατά μ.ό.). Ο Ντάριους ήταν επιπλέον ο αθλητής του Πρωταθλήματος που σημείωσε τα περισσότερα κοψίματα στη διάρκεια της Κανονικής Περιόδου (41 σε 23 παιχνίδια, 1,78 κατά μ.ό.).

Στη διοργάνωση του Κυπέλλου Ελλάδος η Α.Ε.Ν.Κ. ξεκίνησε να αγωνίζεται στη Β' Φάση, νικώντας στην πρεμιέρα τον Ο.Φ.Η. με σκορ 60-80. Στη συνέχεια απέκλεισε και τον Πανελευσινιακό επικρατώντας εκτός έδρας με σκορ 64-67. Τελικά γνώρισε την ήττα στην 3η Αγωνιστική της Β' Φάσης από τον Κολοσσό Ρόδου με σκορ 71-69.

#### Αγωνιστική Περίοδος 2014 - 2015

Την επόμενη χρονιά, 2014-15, ο σύλλογος της Νέας Κηφισιάς αγωνίστηκε ξανά στο κορυφαίο επίπεδο, αν και οι επιδόσεις του ήταν λιγότερο καλές από εκείνες του προηγούμενου έτους. Ολοκλήρωσε τις αγωνιστικές του υποχρεώσεις στην 11η θέση της βαθμολογικής κατάταξης (σε σύνολο 14 συλλόγων) με ασφάλεια πάνω από τη ζώνη του υποβιβασμού. Εφόσον η θέση δεν επαρκούσε για να συνεχίσει στα Play-offs, η πορεία του ολοκληρώθηκε στο σημείο αυτό, έχοντας απολογισμό 9 νίκες και 17 ήττες.

Πρώτος σκόρερ της ομάδας αναδείχθηκε με διαφορά από το δεύτερο ο Δημήτρης Μαυροειδής που σημείωσε 363 πόντους σε 26 αγώνες, 13,96 κατά μ.ό. Ο ίδιος παίκτης ήταν και ο καλύτερος ριμπάουντερ έχοντας συγκεντρώσει 196 συνολικά, 7,54 μ.ό. ανά παιχνίδι. Σε ό,τι αφορά τις ασίστ πρώτευσε ο Νίκος Λιακόπουλος με 82 συνολικά, 3,90 μ.ό. ανά παιχνίδι. Την ίδια χρονιά ο Μαυροειδής διακρίθηκε σε αρκετούς από τους στατιστικούς πίνακες ατομικών επιτευγμάτων για το σύνολο της Κανονικής Περιόδου του Πρωταθλήματος: αναδείχθηκε τρίτος παραγωγικότερος σκόρερ, τρίτος ριμπάουντερ, πρώτος στα κερδισμένα φάουλ (172 στον αριθμό), ενώ βρέθηκε και δεύτερος στην αξιολόγηση πίσω από τον Αλέξανδρο Βεζένκοφ του Άρη.

Σε ό,τι αφορά το Κύπελλο Ελλάδος, η Νέα Κηφισιά ξεκίνησε απευθείας στους Προημιτελικούς όπου και επικράτησε του Άρη Θεσσαλονίκης με σκορ 73-69. Στον Ημιτελικό που διεξήχθη λίγο πριν τα Χριστούγεννα δεν κατάφερε να ξεπεράσει το εμπόδιο του Απόλλωνα Πατρών, από τον οποίο έχασε οριακά με σκορ 73-75.

#### Αγωνιστική Περίοδος 2015 - 2016

Την επόμενη περίοδο, 2015-16, η ομάδα της Κηφισιάς βελτιώθηκε αγωνιστικά σκαρφαλώνοντας στην 6η θέση του τελικού βαθμολογικού πίνακα της Κανονικής Περιόδου. Η συγκομιδή της για να το πετύχει ήταν 12 νίκες και 14 ήττες. Στη διαδικασία των Play-Offs κλήθηκε να αντιμετωπίσει τον 3ο στην κατάταξη Άρη, αναζητώντας δύο νίκες για να περάσει στην κορυφαία τετράδα. Εντούτοις η ομάδα της Θεσσαλονίκης ήταν εκείνη που τελικά απέσπασε δύο διαδοχικές νίκες (78-60 στο Αλεξάνδρειο, 103-108 [81-81 (καν.αγ), 95-95 (α'παρ.)] στην Κηφισιά), αφήνοντας την Α.Ε.Ν.Κ. οριστικά στην 6η θέση.

Κορυφαίος σκόρερ με τα χρώματα της Κηφισιάς ήταν τη χρονιά αυτή ο Αμερικανός Ντάστιν Χογκ (350 πόντοι σε 28 αγώνες, 12,50 κατά μ.ό.), με τον Έλληνα Λεωνίδα Κασελάκη να ακολουθεί (340 πόντοι σε 28 αγώνες, 12,14 κατά μ.ό.). Οι ίδιοι παίκτες ήταν επίσης πρωτοπόροι και στη συγκομιδή ριμπάουντ (8,07 κατά μ.ό. ο Χογκ, 5,29 κατά μ.ό. ο Κασελάκης). Τις περισσότερες ασίστ συγκέντρωσε ο Νίκος Γκίκας (110 σε 28 αγώνες, 3,93 κατά μ.ό.). Τέλος, ο Χογκ αναδείχθηκε επιπλέον κορυφαίος ριμπάουντερ στο σύνολο των αθλητών του Πρωταθλήματος, ενώ ήταν και δεύτερος στον αντίστοιχο στατιστικό πίνακα των κερδισμένων φάουλ.

Τη χρονιά αυτή ο σύλλογος της Νέας Κηφισιάς έλαβε μέρος σε τέσσερις αγώνες που διεξήχθησαν στα πλαίσια του θεσμού του Κυπέλλου Ελλάδος. Στην πρεμιέρα της Β' Φάσης επικράτησε εκτός έδρας της Α.Ε. Ψυχικού με σκορ 64-76. Νικηφόρα πέρασε και από τις δύο επόμενες αγωνιστικές νικώντας διαδοχικά τον Κόροιβο Αμαλιάδας (72-61 εντός έδρας)  και τον Προμηθέα Πατρών (66-70 εκτός έδρας). Στους Προημιτελικούς αποκλείστηκε από τη συνέχεια της διοργάνωσης εφόσον ηττήθηκε από το Φάρο Κερατσινίου (ομάδα της Α2 Εθνικής που έφτασε μέχρι τον Τελικό) με σκορ 61-59.

### Πτώση στις ερασιτεχνικές κατηγορίες (2016 - σήμερα)

Παρόλο που η Α.Ε.Ν.Κ. δεν αντιμετώπιζε αγωνιστικά προβλήματα, το οικονομικό κόστος διατήρησής της στο κορυφαίο επίπεδο κρίθηκε απαγορευτικό από τους διοικούντες της. Σαν αποτέλεσμα ανακοινώθηκε τον Ιούλιο του 2016 ο εθελοντικός υποβιβασμός του συλλόγου στην ερασιτεχνική Β' Εθνική Κατηγορία. Αυτονόητα η Κ.Α.Ε. διαλύθηκε και η ομάδα επέστρεψε στο παλαιό της όνομα και τη φυσική της έδρα, το Κλειστό «Δημήτριος Βικέλας». Το ίδιο καλοκαίρι ο Παπαθεοδώρου μετά από εννέα χρόνια στην ομάδα (από την Α' Ε.Σ.Κ.Α. στην Α1 Εθνική) παραχώρησε τη θέση του πρώτου προπονητή στο Δημήτρη Λιόγα.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2008-09 | 4 | Γ' Εθνική | 5 | - | 16-10 | - | - |  ? | - | - | - | - | - |
| 2009-10 | 4 | Γ' Εθνική | 1 | - | 22-4 | - | - |  ? | - | - | - | - | - |
| 2010-11 | 3 | Β' Εθνική | 2 | - | 24-6 | - | - | Σάββας Νικητάκης | 1η - Β' Φάσης | 3 | - | - | - |
| 2011-12 | 2 | Α2 Εθνική | 5 | - | 17-13 | - | - | Σάββας Νικητάκης | 2η - Α' Φάσης | 0 | - | - | - |
| 2012-13 | 2 | Α2 Εθνική | 1 | - | 21-5 | - | - | Βαγγέλης Καράμπουλας | Φάση των 8 | 5 | - | - | - |
| 2013-14 | 1 | Α1 Εθνική | 5 | Play-offs | 14-12 | 0-2 | - | Τόνι Κρόκερ | 3η - B' Φάσης | 3 | - | - | - |
| 2014-15 | 1 | Α1 Εθνική | 11 | - | 9-17 | - | - | Δημήτρης Μαυροειδής | Ημιτελικοί | 2 | - | - | - |
| 2015-16 | 1 | Α1 Εθνική | 6 | Play-offs | 12-14 | 0-2 | - | Ντάστιν Χογκ | Φάση των 8 | 4 | - | - | - |
| 2016-17 | 3 | Β' Εθνική | 12 | - | 14-16 | - | - | Φίλιππος Μοσχοβίτης | - | - | - | - | - |

Σήμα
----

Το σήμα της Α.Ε.Ν. Κηφισιάς έχει φιλοτεχνήσει ο ζωγράφος Δημήτρης Μπούτσικος. Η Κ.Α.Ε. από το 2013 μέχρι το 2016 διατηρούσε δική της παραλλαγή, η οποία διαφοροποιήθηκε έπειτα από τη μετονομασία της Κ.Α.Ε. Σημειώνεται πως «Δημουλάς Ειδικά Καλώδια Α.Ε.» είναι η εταιρία που αποτελούσε το βασικό μέτοχο και χρηματοδότη της ομάδας.

* 2013–2015Χορηγικό Σήμα2013–2015  
Χορηγικό Σήμα
* 2015–2016Χορηγικό Σήμα ως Κ.Α.Ε. Κηφισιά2015–2016  
Χορηγικό Σήμα ως Κ.Α.Ε. Κηφισιά
* 2016–σήμερα2016–σήμερα

Πρόσωπα
-------

**Διακεκριμένοι Καλαθοσφαιριστές**| 

| Εθν | Ονοματεπώνυμο |
| --- | --- |
|  | Παναγιώτης Βασιλόπουλος |
|  | Νίκος Γκίκας |
|  | Ανδρέας Γλυνιαδάκης |
|  | Γιώργος Διαμαντάκος |
|  | Σπύρος Διαμαντόπουλος |
|  | Γιώργος Δρακάκης |
|  | Παναγιώτης Καραβανάς |
|  | Μιχάλης Κακιούζης |
|  | Βαγγέλης Καράμπουλας |
|  | Λεωνίδας Κασελάκης |
|  | Παναγιώτης Καυκής |
|  | Νίκος Κόκκαλης |
|  | Μάρκος Κολώκας |
|  | Δημήτρης Κομποδιέτας |
|  | Παναγιώτης Κουκούνιας |
|  | Νίκος Λιακόπουλος |
|  | Δημήτρης Μαυροειδής |
|  | Δημήτρης Μενουδάκος |
|  | Φίλιππος Μοσχοβίτης |
|  | Νίκος Μπάρλος |
|  | Σάββας Νικητάκης |
|  | Χρήστος Παπανικολάου |
|  | Χρήστος Πετροδημόπουλος |
|  | Πέτρος Πολυδώρου |
|  | Θοδωρής Σιούτης |
|  | Δημήτρης Τσαλδάρης |
|  | Γιάννης Χατζηνικόλας |
|  | Λίνος Χρυσικόπουλος |
|  | Γιάννης Ψαθάς |

 | 

| Εθν | Ονοματεπώνυμο |
| --- | --- |
|  | Σάσα Βασίλιεβιτς |
|  | Στέφεν Ογκουλάουα Αντεγκμπόγιε |
|  | Τόνι Γουντς |
|  | Μουχάμπεντ Ελ-Αμίν |
|  | Τόνι Κρόκερ |
|  | Ρόμπερτ Λόουερι |
|  | Γκάρετ Ντάριους |
|  | Κέιντ Ντέιβις |
|  | Κόρι Ρέμεκουν |
|  | Εξέβιερ Σάιλας |
|  | Ρόσκο Σμιθ |
|  | Τζερόντ Στίγκερς |
|  | Ντάστιν Χογκ |
|  | Ντάντε Στίγκερς |
|  | Πέταρ Πόποβιτς |
|  | Ούρος Ντούβνιακ |
|  | Νίκολα Πεσάκοβιτς |

 |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Νίκος Μπιλάλης | 1996 - 2007 |
|  | Ηλίας Παπαθεοδώρου | 2007 - Ιουλ 2016 |
|  | Δημήτρης Λιόγας | Αυγ 2016 - σήμερα |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2016-17, η Α.Ε. Νέας Κηφισιάς έλαβε μέρος στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Ειδικότερα εντάχθηκε στον Όμιλο Νότου τον οποίο συγκρότησαν 16 ομάδες. Στο ανταγωνιστικό αυτό πλαίσιο, ο σύλλογος συγκέντρωσε 14 νίκες και 16 ήττες, χωρίς να παρατηρηθεί ισοβαθμία. Στην τελική βαθμολογική κατάταξη βρέθηκε στην 12η θέση, αποφεύγοντας τον υποβιβασμό. Παραγωγικότερος σκόρερ της ομάδας τη χρονιά αυτή αναδείχθηκε ο Φίλιππος Μοσχοβίτης.

Έδρα του συλλόγου είναι η αίθουσα πολλαπλών χρήσεων «Δημήτριος Βικέλας» του 8ου Δημοτικού Σχολείου στην συνοικία των Αδαμών, χωρητικότητας 300 θέσεων. Πρόεδρος του διοικητικού συμβουλίου είναι ο Κώστας Κατσαμπάνης. Καθήκοντα πρώτου προπονητή διατηρεί από τον Αύγουστο του 2016 ο Δημήτρης Λιόγας. Το ρόστερ της Νέας Κηφισιάς για την αγωνιστική περίοδο 2016-17 συνέθεσαν οι παρακάτω αθλητές:

  


| Α.Ε.Ν. Κηφισιάς - Roster 2016-17 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  |  | Δρακάκης, Γιώργος |  |  | 205 cm |
|  |  | Καμαριανός, Νίκος |  |  | 204 cm |
|  |  | Καραβανάς, Παναγιώτης |  |  | 209 cm |
|  |  | Καράμπελας, Αλέξανδρος |  |  | 198 cm |
|  |  | Κεφάλας, Κώστας |  |  | 192 cm |
|  |  | Μαρίνος, Χρήστος |  |  | 185 cm |
|  |  | Μοσχοβίτης, Φίλιππος |  |  | 190 cm |
|  |  | Οικονομόπουλος, Εκτορας |  |  | 190 cm |
|  |  | Παπανικολάου, Χρήστος |  |  | 187 cm |
|  |  | Χατζηνικόλας, Ανδρέας |  |  | 196 cm |
|  |  | Ψαρόπουλος, Ανδρέας |  |  | 203 cm |

|  |
| --- |
| Προπονητής: Δημήτρης Λιόγας  |
|  |
| *Ενημέρωση: 31 Μαΐου 2017* |

Παραπομπές
----------

1. 1 2  «Ιστορία», πληροφορίες στον επίσημο ιστότοπο των τμημάτων υποδομής.
2. 1 2 3  «Κηφισιά», πληροφορίες για το σύλλογο στον επίσημο ιστότοπο του Ε.Σ.Α.Κ.Ε. (2015)
3. 1 2  «Εγκαταστάσεις» Αρχειοθετήθηκε 2016-10-30 στο Wayback Machine. πληροφορίες στον επίσημο ιστότοπο των ερασιτεχνικών τμημάτων του συλλόγου.
4. 1 2  Κλειστό Νέας Κηφισιάς «Δημήτριος Βικέλας», πληροφορίες στον ιστότοπο Gipeda.gr.
5. 1 2  «Ιστορία» Αρχειοθετήθηκε 2016-11-11 στο Wayback Machine. πληροφορίες στον επίσημο ιστότοπο της Κ.Α.Ε. Κηφισιάς.
6. 1 2 3  Από την Α' ΕΣΚΑ στην Α1, αφιέρωμα στον επίσημο ιστότοπο της Ένωσης Σωματείων Καλαθοσφαίρισης Αττικής.
7. ↑  «Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Γιορτάζει η ΑΕΝ Κηφισιάς» Αρχειοθετήθηκε 2010-05-19 στο Wayback Machine. άρθρο στον ιστότοπο SentraGoal.gr, 17 Μαΐου 2010.
10. ↑  «Βαθμολογία Πρωταθλήματος Β' Εθνικής Κατηγορίας Ανδρών 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
11. ↑  «Οι σκόρερς της Β" Εθνικής (τελική κατάταξη)», άρθρο στον ιστότοπο InfoBasket.gr, 5 Ιουνίου 2011.
12. ↑  «Πρώτη πράξη για Κύπελλο», άρθρο στον ιστότοπο Gazzetta.gr, 15 Σεπτεμβρίου 2010.
13. ↑  «Εκπλήξεις στα Τρίκαλα και στο Πέραμα», άρθρο στον ιστότοπο InfoBasket.gr, 15 Σεπτεμβρίου 2010.
14. ↑  «Διπλά για Παγκράτι, ΚΑΟΔ, Ικάρους», άρθρο στον ιστότοπο Sport24.gr, 19 Σεπτεμβρίου 2010.
15. ↑  «Εύκολη πρόκριση για το Πέραμα» Αρχειοθετήθηκε 2010-09-25 στο Wayback Machine. άρθρο στον ιστότοπο SentraGoal.gr, 22 Σεπτεμβρίου 2010.
16. ↑  «Μόνο ο Αμύντας άντεξε…», άρθρο στον ιστότοπο InfoBasket.gr, 22 Σεπτεμβρίου 2010.
17. ↑  «Βαθμολογία Α2 Εθνικής Κατηγορίας Ανδρών 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
18. ↑  «Αποτελέσματα Α2 – 30ή αγ/κή… Σώθηκε το Παγκράτι, 3οι οι Ικαροι!», άρθρο στον ιστότοπο InfoBasket.gr, 19 Μαΐου 2012.
19. ↑  «A.E. Neas Kifisias - Championship 2011-12 Division A2 - Total Stats Regular Season»[*νεκρός σύνδεσμος*], πληροφορίες στον ιστότοπο (Galanis) SportsData.gr.
20. ↑  «Steals - Championship 2011-12 Division A2»[*νεκρός σύνδεσμος*], πληροφορίες στον ιστότοπο (Galanis) SportsData.gr.
21. ↑  «Αποσύρθηκε η Α.Ε.Κ.», άρθρο στον ιστότοπο Contra.gr, 8 Σεπτεμβρίου 2011.
22. ↑  «Μέχρι πού φτάνει η απαξίωση;», άρθρο στον ιστότοπο της εφημερίδας «Η Ροδιακή», 9 Σεπτεμβρίου 2011.
23. ↑  «Αποχώρησαν Ηρακλής και Νέα Κηφισιά» Αρχειοθετήθηκε 2012-02-08 στο Wayback Machine. άρθρο στον ιστότοπο SentraGoal.gr, 12 Σεπτεμβρίου 2011.
24. ↑  «Αποσύρθηκαν Ηρακλής, Κηφισιά!», άρθρο στον ιστότοπο OnSports.gr, 12 Σεπτεμβρίου 2011.
25. ↑  «Οι Fantastic Four της ΑΕΝΚ!», άρθρο στον ιστότοπο Gazzetta.gr, 25 Μαΐου 2013.
26. ↑  «Η φιέστα της ΑΕΝΚ για την άνοδο στην Α1», άρθρο στον ιστότοπο Sport24.gr, 25 Μαΐου 2013.
27. ↑  «Βαθμολογία Α2 Εθνικής Κατηγορίας Ανδρών 2012-2013», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
28. ↑  «Πρωταθλήτρια η Ν. Κηφισιά, στην Α1 και τα Τρίκαλα!»[*νεκρός σύνδεσμος*], άρθρο στον ιστότοπο SentraGoal.gr, 27 Απριλίου 2013.
29. ↑  «A.E. Neas Kifisias - Championship 2012-13 Division A2 - Total Stats Regular Season»[*νεκρός σύνδεσμος*], πληροφορίες στον ιστότοπο (Galanis) SportsData.gr.
30. ↑  «Points - Championship 2012-13 Division A2»[*νεκρός σύνδεσμος*], πληροφορίες στον ιστότοπο (Galanis) SportsData.gr.
31. ↑  «Assists - Championship 2012-13 Division A2»[*νεκρός σύνδεσμος*], πληροφορίες στον ιστότοπο (Galanis) SportsData.gr.
32. ↑  «Evaluation - Championship 2012-13 Division A2»[*νεκρός σύνδεσμος*], πληροφορίες στον ιστότοπο (Galanis) SportsData.gr.
33. ↑  «Ξεκίνημα στο Κύπελλο»[*νεκρός σύνδεσμος*], άρθρο στον ιστότοπο BasketNet.gr, 15 Σεπτεμβρίου 2012.
34. ↑  «Στην παράταση Αρκαδικός και Ίκαροι», άρθρο στον ιστότοπο του ΣΠΟΡ FM, 15 Σεπτεμβρίου 2012.
35. ↑  «Κύπελλο μπάσκετ: Προκρίθηκαν Περιστέρι, Νέα Κηφισιά και Ικαροι Σερρών», άρθρο στον ιστότοπο της εφημερίδας «Το Βήμα», 19 Σεπτεμβρίου 2012.
36. ↑  «Ν.Κηφισιά-Απόλλων Πατρών 77-73», άρθρο στον ιστότοπο InfoBasket.gr, 26 Σεπτεμβρίου 2012.
37. ↑  «Με Ν. Κηφισιά ο Αρης, απέκλεισε τον Απόλλωνα!»[*νεκρός σύνδεσμος*], άρθρο στον ιστότοπο SentraGoal.gr, 26 Σεπτεμβρίου 2012.
38. ↑  «Ν.Κηφισιά - Άρης 81-60», άρθρο στον ιστότοπο Contra.gr, 29 Σεπτεμβρίου 2012.
39. ↑  «Ν.Κηφισιά - Άρης 81-60», άρθρο στον ιστότοπο Sport24.gr, 29 Σεπτεμβρίου 2012.
40. ↑  «Κηφισιά - Ολυμπιακός 43-94», άρθρο στον ιστότοπο Sport24.gr, 4 Οκτωβρίου 2012.
41. ↑  «Σβηστός...», άρθρο στον ιστότοπο του ΣΠΟΡ FM, 4 Οκτωβρίου 2012.
42. ↑  «Για πρώτη φορά Κ.Α.Ε. η Νέα Κηφισιά»[*νεκρός σύνδεσμος*], άρθρο στον ιστότοπο NovaSports.gr, 7 Ιουλίου 2013.
43. ↑  «Έτοιμη για... Κ.Α.Ε. η Νέα Κηφισιά!»[*νεκρός σύνδεσμος*], άρθρο στον ιστότοπο SentraGoal.gr, 7 Ιουλίου 2013.
44. ↑  «H A.E.N.K. έγινε Κ.Α.Ε. Κηφισιά», άρθρο στον ιστότοπο του ΣΠΟΡ FM, 21 Ιουλίου 2015.
45. ↑  «Η παρουσίαση της Νέας Κηφισιάς», άρθρο στον ιστότοπο Sport24.gr, 6 Οκτωβρίου 2014.
46. ↑  «Παραμένει στο Ζηρίνειο η Νέα Κηφισιά», άρθρο στον ιστότοπο Zougla.gr, 10 Ιουνίου 2015.
47. ↑  «Βαθμολογία Κανονικής Περιόδου Πρωταθλήματος Α1 Εθνικής Κατηγορίας Ανδρών 2013-2014», πληροφορίες στον επίσημο ιστότοπο του Ε.Σ.Α.Κ.Ε.
48. ↑  «Π.Α.Ο.Κ. - Νέα Κηφισιά 70-66», άρθρο στον ιστότοπο Gazzetta.gr, 6 Μαΐου 2014.
49. ↑  «Υπερασπίστηκε την έδρα του ο Π.Α.Ο.Κ. 70-66 τη Νέα Κηφισιά», άρθρο στον ιστότοπο Zougla.gr, 6 Μαΐου 2014.
50. ↑  «Νέα Κηφισιά - Π.Α.Ο.Κ. 75-79», άρθρο στον ιστότοπο Gazzetta.gr, 8 Μαΐου 2014.
51. ↑  ««Ροντέο» στην Κηφισιά, πρόκριση ο Π.Α.Ο.Κ.!», άρθρο στον ιστότοπο της εφημερίδας «Ημερήσια», 8 Μαΐου 2014.
52. ↑  «Α.Ε. Νέας Κηφισιάς: Στατιστικά Αθλητών 2013-2014», πληροφορίες στον επίσημο ιστότοπο του Ε.Σ.Α.Κ.Ε.
53. ↑  «Πρωτοπόροι Στατιστικών Κανονικής Περιόδου Πρωταθλήματος 2013-2014», πληροφορίες στον επίσημο ιστότοπο του Ε.Σ.Α.Κ.Ε.
54. ↑  «Κύπελλο Ελλάδας: Τα αποτελέσματα» Αρχειοθετήθηκε 2016-03-05 στο Wayback Machine. άρθρο στον ιστότοπο Basket247.gr, 22 Σεπτεμβρίου 2013.
55. ↑  «Πανελευσινιακός - Ν.Κηφισιά 64-67», άρθρο στον ιστότοπο Contra.gr, 1 Οκτωβρίου 2013.
56. ↑  «Τρίποντο πρόκρισης ο Στεφανίδης!», άρθρο στον ιστότοπο Gazzetta.gr, 6 Οκτωβρίου 2013.
57. ↑  «Κολοσσός - Νέα Κηφισιά 71-69», άρθρο στον ιστότοπο Contra.gr, 6 Οκτωβρίου 2013.
58. ↑  «Βαθμολογία Κανονικής Περιόδου Πρωταθλήματος Α1 Εθνικής Κατηγορίας Ανδρών 2014-2015», πληροφορίες στον επίσημο ιστότοπο του Ε.Σ.Α.Κ.Ε.
59. ↑  «Α.Ε. Νέας Κηφισιάς: Στατιστικά Αθλητών 2014-2015», πληροφορίες στον επίσημο ιστότοπο του Ε.Σ.Α.Κ.Ε.
60. ↑  «Πρωτοπόροι Στατιστικών Κανονικής Περιόδου Πρωταθλήματος 2014-2015», πληροφορίες στον επίσημο ιστότοπο του Ε.Σ.Α.Κ.Ε.
61. ↑  «Νέα Κηφισιά - Άρης 73-69», άρθρο στον ιστότοπο Gazzetta.gr, 9 Οκτωβρίου 2014.
62. ↑  «Έγραψε ιστορία η Κηφισιά»[*νεκρός σύνδεσμος*], άρθρο στον ιστότοπο NovaSports.gr, 9 Οκτωβρίου 2014.
63. ↑  «Νέα Κηφισιά - Απόλλων Πατρών 73-75», άρθρο στον ιστότοπο Sport24.gr, 20 Δεκεμβρίου 2014.
64. ↑  «Μέρες ’97!», άρθρο στον ιστότοπο του ΣΠΟΡ FM, 20 Δεκεμβρίου 2014.
65. ↑  «Βαθμολογία Κανονικής Περιόδου Πρωταθλήματος Α1 Εθνικής Κατηγορίας Ανδρών 2015-2016», πληροφορίες στον επίσημο ιστότοπο του Ε.Σ.Α.Κ.Ε.
66. ↑  «Άρης - Κηφισιά 78-60», άρθρο στον ιστότοπο Gazzetta.gr, 16 Απριλίου 2016.
67. ↑  «Άρης - Κηφισιά 78-60», άρθρο στον ιστότοπο Sdna.gr, 16 Απριλίου 2016.
68. ↑  «Τα είδαμε όλα και Κηφισιά-Άρης 103-108»[*νεκρός σύνδεσμος*], άρθρο στον ιστότοπο BasketNet.gr, 23 Απριλίου 2016.
69. ↑  «Στα ημιτελικά με... αυτοκαλάθι ο Άρης!», άρθρο στον ιστότοπο Sport24.gr, 23 Απριλίου 2016.
70. ↑  «Α.Ε. Νέας Κηφισιάς: Στατιστικά Αθλητών 2015-2016», πληροφορίες στον επίσημο ιστότοπο του Ε.Σ.Α.Κ.Ε.
71. ↑  «Πρωτοπόροι Στατιστικών Κανονικής Περιόδου Πρωταθλήματος 2015-2016», πληροφορίες στον επίσημο ιστότοπο του Ε.Σ.Α.Κ.Ε.
72. ↑  «Ψυχικό - Κηφισιά 64-76», άρθρο στον ιστότοπο Sdna.gr, 25 Σεπτεμβρίου 2015.
73. ↑  «Κύπελλο Ελλάδας: Τρεις εκπλήξεις με το... καλημέρα», άρθρο στον ιστότοπο OnSports.gr, 25 Σεπτεμβρίου 2015.
74. ↑  «Ένα βήμα πριν απ' την 8άδα η Κηφισιά, τα Τρίκαλα, ο Φάρος κι ο Προμηθέας», άρθρο στον ιστότοπο Gazzetta.gr, 28 Σεπτεμβρίου 2015.
75. ↑  ««Καθάρισε» η Κηφισιά, σούπερ Φάρος», άρθρο στον ιστότοπο του ΣΠΟΡ FM, 28 Σεπτεμβρίου 2015.
76. ↑  «Στα προημιτελικά η Κηφισιά, 70-66 τον Προμηθέα» Αρχειοθετήθηκε 2016-03-04 στο Wayback Machine. άρθρο στον ιστότοπο της εφημερίδας «Το Βήμα», 30 Σεπτεμβρίου 2015.
77. ↑  «Στα προημιτελικά η Κηφισιά, 70-66 τον Προμηθέα», άρθρο στον ιστότοπο In.gr, 30 Σεπτεμβρίου 2015.
78. ↑  «Φάρος Κερατσινίου - Κηφισιά 61-59», άρθρο στον ιστότοπο Gazzetta.gr, 8 Οκτωβρίου 2015.
79. ↑  «Έγραψε ιστορία ο Φάρος Κερατσινίου!», άρθρο στον ιστότοπο SportDog.gr, 8 Οκτωβρίου 2015.
80. ↑  «Βαγενάς: «Η Κηφισιά πέτυχε χωρίς κόσμο, δεν θέλαμε να... σέρνεται»», συνέντευξη στον ιστότοπο Sdna.gr, 3 Αυγούστου 2016.
81. ↑  «Μπάσκετ: Εκτός Α1 η Κηφισιά λόγω οικονομικών προβλημάτων», άρθρο στον ιστότοπο Skai.gr, 29 Ιουλίου 2016.
82. ↑  «Τα ηνία της Κηφισιάς στον Λιόγα», άρθρο στον ιστότοπο InfoBasket.gr, 6 Αυγούστου 2016.
83. ↑  «Ο Λιόγας ανέλαβε την Κηφισιά», άρθρο στον ιστότοπο Sport24.gr, 5 Αυγούστου 2016.
84. ↑  «Κηφισιά: Έγινε Κ.Α.Ε.», άρθρο στον ιστότοπο OnSports.gr, 7 Ιουλίου 2013.
85. 1 2  «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
86. ↑  «Β' Εθνική (Νότος / 30ή αγωνιστική): Το γιόρτασε το Περιστέρι», άρθρο στον ιστότοπο InfoBasket.gr, 21 Μαΐου 2017.
87. ↑  «Οι σκόρερς της Β' Εθνικής (τελική λίστα)», άρθρο στον ιστότοπο InfoBasket.gr, 24 Μαΐου 2017.
88. ↑  «Διοικητικό Συμβούλιο» Αρχειοθετήθηκε 2016-10-31 στο Wayback Machine. πληροφορίες στον επίσημο ιστότοπο της ομάδας.
89. ↑  «Με Λιόγα προπονητή η Κηφισιά στη Β' Εθνική», άρθρο στον ιστότοπο EuroHoops.net, 5 Αυγούστου 2016.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ε.Ν. Κηφισιάς, επίσημος ιστότοπος.
* Κηφισιά B.C. επίσημος ιστότοπος (ανενεργός).
* Α.Ε.Ν. Κηφισιάς, επίσημος ιστότοπος (ανενεργός).
* Α.Ε.Ν. Κηφισιάς (τμήμα ανδρών), επίσημος λογαριασμός στο Facebook.
* Α.Ε.Ν. Κηφισιάς (υποδομές), επίσημος λογαριασμός στο Facebook.
* Α.Ε.Ν. Κηφισιάς, επίσημος λογαριασμός στο YouTube.
* Κλειστό Νέας Κηφισιάς «Δημήτριος Βικέλας», πληροφορίες στον ιστότοπο Gipeda.gr.
* «AENK: Σαν ταινία παλιά. (1994-2014)», βίντεο αφιέρωμα στην ιστορία του συλλόγου.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Καλαθοσφαίρισης Ανδρών 2023-2024 |
| --- |
|  |
| 1ος Όμιλος | 
* Αιγάλεω
* Αναγέννηση Αρκαλοχωρίου
* Δάφνη
* Έσπερος Καλλιθέας
* Ζωγράφου
* Νέα Κηφισιά
* Ο.Φ.Η.
* Παγκράτι
* Παλαιό Φάληρο
* Πανελευσινιακός
* Πρωτέας Βούλας
* Φανάρια Νάξου
* Φ.Ε.Α.
 |  |
|  |
| 2ος Όμιλος | 
* Αίολος Αγυιάς
* Βίκος Ιωαννίνων
* Εθνικός Πειραιώς
* Ληξούρι
* Νήαρ Ηστ Καισαριανής
* Νίκη Βόλου
* Πανελλήνιος
* Πρωτέας Γρεβενών
* Σοφάδες
* Τρίκαλα
 |
|  |
| 3ος Όμιλος | 
* Ακαδημία ΔΕΚΑ
* Αρετσού Καλαμαριάς
* Γέφυρα
* Δράμα
* Ερμής Λαγκαδά
* Καβάλα
* Κομοτηνή
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Φίλιππος Βέροιας
* Χ.Α.Ν.Θ.
 |

 |